দেশের স্বাধীনতার জন্য লড়েছিলেন। স্বাধীনতার ৭১ বছর পরে দেশের প্রধান পরিষেবা সংস্থাগুলিই তাঁকে পথে বসাল তাঁর থেকে মুখ ফিরিয়ে নিয়ে। 
ঘটনাটি পূর্ব মেদিনীপুর জেলার মহিষাদল থানার ঘাগরা গ্রামের। এই অঞ্চলের বাসিন্দা প্রবীণ স্বাধীনতা সংগ্রামী রণজিৎ বয়ালের অ্যাকাউন্ট থেকে দিনে দুপুরে উধাও হল লক্ষাধিক টাকা।
আগামী ১৫ অগস্ট রণজিৎবাবুর নাতনির মেয়ের অন্নপ্রাশন। সেই উপলক্ষেই ১ অগস্ট কলকাতার এক সোনার দোকানে কেনাকাটা করতে গিয়েছিলেন। কেনাকাটার পরে কার্ড ব্যবহার করার সময় দেখেন ব্যালান্স পর্যাপ্ত নেই। ৯৩ বছরের অশক্ত শরীর নিয়ে হতবুদ্ধি রণজিৎবাবু বাড়ি ফিরে আসেন।

এই বিষয়ে অন্যান্য খবর

এবার থেকে সাহসীদের সম্মান জানাবেন মুখ্যমন্ত্রী
১৮ অগস্ট ‘স্বাধীনতা দিবস’ পালন করল বাংলার এই জেলা, কারণ জেনে নিন


এরপরেই শুরু হয় নতুন নাটক। রণজিৎবাবু স্টেট ব্যাঙ্ক গিয়ে বই আপ টু ডেট করে দেখেন ৪ জুলাই থেকে ২৭ জুলাই আট দফায় ১ লক্ষ ২৭ হাজার ৫১৫ টাকা তোলা হয়েছে কার্ডের মাধ্যমে। কিন্তু বাড়িতে এ টি এম কার্ড থাকাকালীন সময়ে কীভাবে টাকা তোলা হল, সেই নিয়ে ধন্দে পড়েন রণজিৎবাবু। কীভাবে এই টাকা তোলা হল তা ব্যাঙ্কে জানতে গেলে ব্যাঙ্ক তাঁকে ন্যূনতম সহযোগিতা করেনি।
বাধ্য হয়ে ৯৩ বছরের বৃদ্ধ রণজিৎ বাবু মহিষাদল থানার দ্বারস্থ হন। সেখানেও তাঁকে ফিরিয়ে দেওয়া হয় সহযোগিতা না করে। 
এর পরে ক্ষুব্ধ স্থানীয় মানুষ থানায় চলে আসেন। রণজিৎবাবু যে স্বাধীনতা সংগ্রামী তা বলার পর থানা সহযোগিতা করা শুরু করে। 
ক্ষোভ উগরে দিয়ে সংবাদমাধ্যমকে রণজিৎবাবু বলেন, ‘‘একজন স্বাধীনতা সংগ্রামীর প্রকৃত পরিচয় না জেনে তাঁর সঙ্গে থানা, ব্যাঙ্ক এই ব্যবহার করল, সাধারণ মানুষের ক্ষেত্রেও এরা নিশ্চয়ই এমনটাই করে।’’ 
তবে বাড়িতে এটিএম কার্ড থাকা স্বত্ত্বেও কীভাবে অ্যাকাউন্ট থেকে টাকা উধাও হল, খতিয়ে দেখছে পুলিশ।